Sygdom & seksualitet | To bøger af Else Olsen
Ny bogserie af Else Olesen
I bøgerne “Når kærligheden bliver svær” og “Når rådgivning bliver svær” får du
Kort introduktion til og information omkring seksualitet og sygdom.
Viden om hvad seksuelle dysfunktioner er og hvordan din seksualitet kan påvirkes af primære sekundære og tertiære symptomer på din sygdom.
Øvelser og teknikker til hvad du og din partner eller du og dine kollegaer kan gøre for at imødekomme nogle af de udfordringer der opstår I forbindelse med sygdom og seksualitet.
Hvorfor disse bøger?
Et tabu ...
Alle sygdomsforløb kan påvirke seksualiteten midlertidigt eller varigt hos den sygdomsramte. I mange år har seksualitet i forbindelse med sygdom og handicap ikke været noget, patienter og pleje- og sundhedspersonale talte om. Det er et tabu.
... skal brydes!
Sygeplejerske, sexolog og parterapeut, Else Olesens, bogserie, ”Når kærligheden bliver svær”, henvendt til patienter og pårørende og ”Når rådgivning bliver svær” henvendt til pleje- og sundhedspersonale sætter fokus på tabuet samt kommer med råd til, hvordan det brydes.
Det er vigtigt, vi bryder tabuet omkring diagnosen ”ondt i sexlivet”. Det er allerede svært, at kroppen ikke fungerer, men hvis man samtidig skal forsøge at have et normalt fungerende sexliv eller bare en egen seksualitet, er det nemt at blive frustreret og ulykkelig.
”Når kærligheden bliver svær”
... for patienter og pårørende
Bogen sætter blandt andet fokus på seksualitetens betydning, intimitet og mangel på samme, krisehåndtering og kommunikation i parforholdet samt den virkning forskellige erotiske hjælpemidler kan have. Bogen kommer med øvelser og konkrete råd til, hvordan man som sygdoms- og/eller handicapramt får brudt den onde cirkel omkring seksualiteten.
175 sider, udgivet på Forlaget Saxo i maj 2014.
”Når rådgivning bliver svær”
... for sundheds- og plejepersonale
Bogen henvender sig til sundheds- og plejepersonale og sætter fokus på ”det hele menneske”, seksuelle symptomer og problemer man skal være opmærksom på, den svære samtale med patienten samt hvordan man kan medvirke til at sætte tabuet på afdelingens dagsorden. Pleje- og sundhedspersonale rådes desuden til at læse ”Når kærligheden bliver svær”, så de får indblik i patienternes verden samt ideer til konkrete råd og øvelser. 96 sider, udgivet på Forlaget Saxo i maj 2014.
Bøgerne er skrevet til dig, der vil tage din seksualitet alvorlig og gøre en forskel for dig selv og din partner eller for dine patienter.
Eller læs en personlig anmeldelse af begge bøger skrevet afpatienten Martin Mogensen, som har sygdommen dystoni.
Forfatteren er uddannet sygeplejerske, sexolog, parterapeut og psykoterapeut
Har privat praksis i Aalborg, hvor hun arbejder med sexologi, parterapi og psykoterapi.
Frivillig rådgiver for kræftramte patienter i Aalborg ved Kræftens Bekæmpelse.
Holder foredrag og workshops om ’seksualitet og sygdom’ og ’handicap og seksualitet’ for sundheds- og plejepersonale og patienter i sundhedssektoren, patientforeninger og handicaporganisationer.
Er en af fageksperterne bag bogen ”Til sygdom os skiller” af Susan Binau.
Driver de to webshops purepassion.dk og medintim.dk, hvor hun forhandler og sælger erotiske hjælpemidler og sexlegetøj med fokus på sygdomsramte og mennesker med handicap og funktionsnedsættelse.
Hvorfor har du skrevet ”Når kærligheden er svær” og ”Når rådgivning er svær”?
Jeg har skrevet bøgerne, fordi jeg som sexolog oplever, at seksualitet og sygdom i dag er ligeså tabuiseret, som det var, da jeg selv arbejdede i sundhedssystemet. Det er svært for patienterne at italesætte deres problemer, ofte tror de, de er de eneste, der har det sådan, og nogle gange aner de slet ikke, at problemet er bivirkninger af det forløb, de har været igennem. For pleje- og sundheds-personalet er det svært at spørge ind til seksualiteten. Ofte har de travlt, og en del bliver intimideret af emnet. Seksualitet er heller ikke noget, de uddannelsesmæssigt er rustet til at tale om. Da jeg selv blev uddannet til sygeplejerske, havde vi 2x45 minutters undervisning om seksualitet gennem hele uddannelsen, som dengang tog 3 år og 9 måneder.
Med bøgerne håber jeg at være med til at nedbryde tabuet. Jeg håber, patienterne finder ud af, at de ikke er ”ene”, og at der ofte er en løsning. Med hensyn til sundhedspersonalet håber jeg, at bøgerne kan være med til at sætte fokus på temaet samt give inspiration til, hvordan den svære samtale kan gribes an.
Hvorfor er serien delt i to bøger?
Jeg havde faktisk oprindeligt skrevet én bog, men allerede ved første gennemlæsning kunne jeg se, at det ikke holdt. Teksten svingede for meget mellem de to målgrupper, så jeg startede forfra. Nu er der to bøger, og den ene henvender sig til patienter og pårørende, den anden til sundhedspersonalet. Den sidste gruppe kan dog også med fordel læse den første bog, da den giver et godt indblik i patienternes verden samt masser af konkrete råd og øvelser.
Hvad håber du at opnå med serien?
Jeg håber at kunne være med til at nedbryde tabuet om seksualitet i sundhedssystemet. Det ville være fantastisk, hvis vi kunne tale om seksualiteten på samme måde, som vi fx taler om kost, genoptræning, vandladnings- og afføringsproblemer, som jo ikke er tabuiseret. Seksualitet er en stor del af os som mennesker, så hvis jeg kan medvirke til, at bare én patient genfinder sig seksualitet og én sygeplejerske bliver rustet til den svære rådgivning, så har jeg opnået meget, synes jeg.
Fakta om sygdom og seksualitet
Seksualiteten kan påvirkes af sygdomme, kirurgiske indgreb, medicin og strålebehandling
Eksempelvist åreforkalkning, diabetes, forhøjet blodtryk og kolesterol, hjerte-kar-sygdom, kronisk lever-, nyre- og tarm-sygdom, inkontinens, neurologiske lidelser, parkinsons, multipel sclerose, rygmarvsskader, kronisk obstruktiv lungelidelse, kræft.
Eksempelvist prostataoperation, tarmoperation (stomi), operation for strubekræft (stomi), operation for brystkræft (ændret kropsbillede), amputationer (ændret kropsbillede) og urologiske og gynækologiske operationer (seksuelle dysfunktioner).
Eksempelvist kemoterapi (slimhinder påvirkes), depressionsmedicin (nedsat lyst), smertestillende medicin (nedsat lyst), blodtrykssænkende medicin (nedsat blodtilførsel til kønsorganer). Endvidere påvirkes seksualiteten også af ikke-medicinsk strålebehandling.
En række funktionsnedsættelser kan gøre det vanskeligt at have et normalt sexliv:
Mænd og kvinder med lammelser, amputationer eller rygmarvsskader kan have svært ved at gennemføre et samleje
Mænd og kvinder med sclerose kan have smerter, nedsat bevægelighed, svært ved at kontrollere kroppens bevægelser med mere i forbindelse med samleje. Derudover er træthed en stor og markant hindring for denne gruppe mennesker.
Mænd og kvinder med spastiske lammelser eller muskelsvind kan på grund af deres funktionsnedsættelse have svært ved at gennemføre et samleje og er ofte afhængige af hjælp fra handicaphjælpere.
Mænd og kvinder med gigt kan være så ramte af gigten, at det er umuligt at gennemføre samleje på grund af smerter, ømhed eller træthed.
Begge bøger kan købes fra forfatterens personlige hjemmeside og hos boghandlere og internetboghandlere.
Når kærligheden bliver svær - for patienter og pårørende Forlaget Saxo, 2014. Vejl. udsalgspris: 199 kr
Når rådgivning bliver svær - for sundheds- og plejepersonale Forlaget Saxo, 2014. Vejl. udsalgspris: 199 kr
Køb fra purepassion.dk
Køb fra SAXO.com
Foredrag, rådgivning, terapi
Foredrag: Kan sygdom og seksualitet forenes og hvordan?
En velfungerende seksualitet giver bedre sygdomsmestring og større livskvalitet.
Hvordan kan du bibeholde intimiteten og seksualiteten når du er ramt af sygdom? Hvad sker der med din seksuelle krop? Hvilke udfordringer står du overfor når du ønsker at seksualiteten skal fungere og hvordan kan du tage højde for de udfordringer der er? Hvor dårlig kommunikation, misforståelser, frustrationer og skyld, kan være altødelæggende. Sexolog og sygeplejerske Else Olesen har igennem en årerække interesseret sig for temaet seksualitet i forbindelse med sygdom, hun har en åben, uhøjtidelig tilgang til emnet og er i øjenhøjde med sine lyttere. Seksualitet er et svært emne for mange og tabubelagt når sygdom er med i billedet. Else formår at gøre det sobert, man kan grine af det og føle sig tryg. Især fordi hun har "det hele menneske" med og ikke blot fokuserer på en diagnose. Jeg holder foredrag omkring temaet "sygdom og seksualitet" over hele landet for patientforeninger, sundheds og plejepersonale, og på sundhedsuddannelser
Lav en temadag i jeres patientforening, på jeres afdeling eller uddannelsessted, hvor i tager emnet sygdom og seksualitet op. En temadag kunne indeholde:
Hvordan sygdomme kan påvirke seksualiteten
Hvorfor har sundhedsprofessionelle så vanskeligt ved at berøre sexologiske problemstillinger?
Hvem skal tale med den patienten om sexologiske spørgsmål?
Hvordan kan man forberede sig på at tale om sexologiske problemer?
Seksualitet som en sundhedsfaktor hos patienten
Erotiske hjælpemidler til sygdomsramte
Kontakt forfatteren Else Olesen på tlf 40 44 02 37 eller sexolog@elseo.dk for spørgsmål, forespørgsel på priser for foredrag, undervisning mm.
© 2010-2014 Else Olesen & Forlaget Saxo | Gå til toppen